苏轼
李委吹笛?并引?
．元丰五年十二月十九日，东坡生日也。
置酒赤壁矶下，踞高峰，俯鹊巢。
酒酣，笛声起于江上。
客有郭、石二生，颇知音，谓坡曰：“笛声有新意，非俗工也。
”使人问之，则进士李委，闻坡生日，作新曲曰《鹤南飞》以献。
呼之使前，则青巾紫裘要笛而已。
既奏新曲，又快作数弄，嘹然有穿云裂石之声。
坐客皆引满醉倒。
委袖出嘉纸一幅，曰：“吾无求于公，得一绝句足矣。
”坡笑而従之。
山头孤鹤向南飞，载我南游到九嶷。
下界何人也吹笛，可怜时复犯龟兹。